Prehľad sťahovania 33 obcí Drahanskej vrchoviny (1940 – 1945)

Tento článok poskytuje celkový prehľad sťahovania českého obyvateľstva na Vyškovsku a Drahanskej vrchovine v rozmedzí rokov 1940 až 1945.

Myšlienkové pozadie 
V priebehu druhej svetovej vojny malo byť moravské mesto Vyškov centrom nemeckého jazykového ostrova okolo nemeckého vojenského výcvikového priestoru a strelnice. V dlhodobom horizonte sa malo stať centrom kolonizačného pásu, ktorý sa mal tiahnuť naprieč celou Moravou a spojiť tak Rakúsko so Sliezskom (využijúc pritom už jestvujúce jazykové ostrovy: brniansky, olomoucký a vyškovský, ktorý ležal asi 7 km od Vyškova) a rozdeliť tak Moravu na dve časti. Tento plán bol jedným z viacerých podobných obludných plánov po celom Protektoráte Čechy a Morava, ktoré mali za cieľ rozkúskovať české jazykové územie a urýchliť tak germanizáciu priestoru.

Priebeh 
Za účelom germanizácie Protektorátu bolo vydané nariadenie o vysťahovaní 33 obcí Drahanskej vrchoviny; celá akcia započala 6. januára 1941 oboznámením obcí prvej etapy. Už 5. septembra 1940 bol vydaný výnos ríšskeho protektora o rozšírení vojenského cvičiska na Vyškovsku. Súčasťou rozšírenia bol plán na vysídlenie obyvateľstva k 1. novembru 1942. Pôvodný harmonogram a lehota sa ukázala ako nereálna, nakoniec sťahovanie prebiehalo prakticky až do konca vojny. Najväčšou prekážkou pre plánovačov vysídľovania sa ukázalo byť umiestnenie presídlencov, ktoré spomaľovalo priebeh procesu. Pre presídlencov boli totižto uzavreté na príkaz Bodenamtu tieto lokality: 
mesto Jihlava a všetky obce jihlavského jazykového ostrova (vrátane obcí Karlov a Přibyslav) 
brniansky jazykový ostrov
olomoucký jazykový ostrov
susedné okresy Vyškov, Slavkov u Brna a Plumlov.

Referencie

Pozri aj 
 Konečné riešenie českej otázky
 Vysídlenie Benešovska, Neveklovska a Sedlčanska
 Vojenský újezd Březina

Externé odkazy 
Časť publikácie Almanach Ohlédnutí 1942—2012 o vysídľovaní v Protektoráte
Vysídlenie Drahanskej vrchoviny na www.fronta.cz
Viktoria Höhe - história vysídlenia
Stratené domovy
Článok o vysťahovaní obcí v okolí VVP Dědice na vvpdedice.net v sekcii Historie 1939 - 1945

Zdroj 

Okres Vyškov
Okres Prostějov
Okres Blansko
Deportácia
Drahanská vrchovina
Protektorát Čechy a Morava
Vojnové zločiny na území Česka počas druhej svetovej vojny